Insinuandum est omnibus futuris et presentibus quod Galterius de Bozulenges, prepositus Navilliaci, quicquid calumpniabatur in bosco de Cillei et de Amestei et de Clus concessit Deo et sancte Marie de Firmitate et monachis ejusdem loci, ladantibus nepotibus suis Henrico et Guidone, sine ulla retentione. Addidit etiam ut infra proprisium omnium territoriorum monachorum non conquireret aliquid deinceps nichil omnino. Hoc autem sacramento firmavit ipse et nepotes ejus pacem tenere in perpetuum et ex hoc habuit centum solidos. Hujus rei testes: Huo, patruus ducis, Karolus, decanus de Neblas, Robertus, capellanus de Longapetra, Robertus de Monz, Sofridus, monacus Firmitatis, Durannus, conversus ejusdem loci.